Gyalog küldte iskolába a fiát, börtönt kaphat érte az anya
Börtönbe kerülhet egy anya az Egyesült Államokban, mert büntetésbõl 7 kilométert gyalogoltatta volna 10 éves fiát az iskolába.
A zord arkansas-i télben az autóút szélén magányosan kutyagoló gyerekre egy bank biztonsági õre figyelt fel, és értesítette a rendõröket, akiknek a fiúcska könyörgött, hogy ne vigyék haza, mert akkor anyjától verést kap.
A rendõrök erre nem hazavitték, hanem az anya munkahelyére, ám ott kiderült, hogy a 34 éves asszony szabadságon van, ezért kénytelenek voltak mégis hazafuvarozni a fiút. Az anya elmondta a rendõrsöknek, hogy fia nem földre szállt angyal, és õ azért gyalogoltatta, mert az iskolabuszról egy hétre letiltották.
A nõ ellen mindazonáltal eljárás indult kiskorú veszélyeztetése miatt. Akár egy év börtönt is kaphat meg ezer dollár bírságot.
"Rengeteg baj történhetett volna a fiúval, balesettõl kezdve az elrablásig" - idézte a Yahoo amerikai hírportál a jonesborói rendõrkapitányság szóvivõjét.
bulvárketrec kitekintõ